CELEX: 32011D0080
Language: hu
Date: 2011-02-04 00:00:00
Title: 2011/80/EU: A Bizottság határozata ( 2011. február 4. ) halpeptid ( Sardinops sagax ) termék új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről (az értesítés a C(2011) 522. számú dokumentummal történt)

5.2.2011   
            
            
               HU
            
            
               Az Európai Unió Hivatalos Lapja
            
            
               L 31/48
            
         A BIZOTTSÁG HATÁROZATA
   (2011. február 4.)
   halpeptid (Sardinops sagax) termék új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről
   (az értesítés a C(2011) 522. számú dokumentummal történt)
   (Csak az angol nyelvű szöveg hiteles)
   (2011/80/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2008. április 28-án a Senmi Ekisu Co. Ltd. vállalat kérelmezte az illetékes finn hatóságoknál egy halpeptid (Sardinops sagax) termék új élelmiszer-összetevőként való forgalomba hozatalát.
            
         
               (2)
            
            
               2009. január 12-én Finnország illetékes élelmiszer-értékelő testülete kiadta előzetes értékelő jelentését. A jelentésben a testület megállapította, hogy a halpeptid termék forgalomba hozható.
            
         
               (3)
            
            
               A Bizottság 2009. március 10-én valamennyi tagállamnak továbbította az előzetes értékelő jelentést.
            
         
               (4)
            
            
               A 258/97/EK rendelet 6. cikkének (4) bekezdésében meghatározott hatvannapos időszak alatt az említett előírásnak megfelelően indokolt kifogásokat emeltek a termék fogalomba hozatala ellen.
            
         
               (5)
            
            
               2009. augusztus 14-én ezért konzultációra került sor az Európai Élelmiszer-biztonsági Hatósággal (EFSA).
            
         
               (6)
            
            
               Az EFSA (diétás termékek, táplálkozás és allergiák tudományos testülete) a „Scientific opinion on the safety of »Sardine Peptide Product« as a novel food ingredient” (Szakvélemény „szardíniából származó peptidtermék” mint új élelmiszer-összetevő biztonságosságáról) című szakvéleményében (2) megállapította, hogy a javasolt használati feltételek és a javasolt beviteli értékek mellett a halpeptid termék biztonságos.
            
         
               (7)
            
            
               A tudományos értékelés alapján megállapítást nyert, hogy a halpeptid termék megfelel a 258/97/EK rendelet 3. cikkének (1) bekezdésében meghatározott feltételeknek.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az I. mellékletben meghatározott halpeptid termék az Unióban új élelmiszer-összetevőként a II. mellékletben felsorolt felhasználási célokra forgalomba hozható.
   2. cikk
   Az e határozattal engedélyezett halpeptid (Sardinops sagax) termék megjelölése az azt tartalmazó élelmiszer címkéjén: „halpeptidek (Sardinops sagax)”.
   3. cikk
   E határozat címzettje a Senmi Ekisu Co., Ltd., Research & Development Department, 779-2 Noda, Hirano-Cho, Ohzu-City, Ehime 795-0021, Japán.
   
      Kelt Brüsszelben, 2011. február 4-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  EFSA Journal 2010; 8(7): 1684.
   
      I. MELLÉKLET
      
         A HALPEPTID (SARDINOPS SAGAX) TERMÉK SPECIFIKÁCIÓJA
      
      
         Leírás:
      
      Az új élelmiszer-összetevő egy peptidkeverék, amelyet a hal (Sardinops sagax) izomszöveteiből lúgos, proteázkatalizátoros hidrolízissel vonnak ki, majd a peptidfrakciót oszlopkromatográffal választják el, vákuum alatt koncentrálják és szórással szárítják. Sárgás fehér por.
      
                  A halpeptid (Sardinops sagax) termék specifikációja
               
            
                  Peptidek (1)
                  
                  (2 kDa-nál kisebb molekulatömegű rövid láncú peptidek, dipeptidek és tripeptidek)
               
               
                  ≥ 85 g/100 g
               
            
                  Val-Tyr (dipeptid)
               
               
                  0,1–0,16 g/100 g
               
            
                  Hamu
               
               
                  ≤ 10 g/100 g
               
            
                  Nedvességtartalom
               
               
                  ≤ 8 g/100 g
               
            
         (1)  Kjeldahl-eljárás.
   
   
      II. MELLÉKLET
      
         A HALPEPTID TERMÉK FELHASZNÁLÁSA
      
      
                  Felhasználási kör
               
               
                  A halpeptid termék legnagyobb megengedett részaránya
               
            
                  Joghurtra, joghurtitalra, erjesztett tejtermékekre, és tejporra alapuló élelmiszerek
               
               
                  0,48 g/100 g (azonnal fogyasztható)
               
            
                  Ízesített víz, és zöldségalapú italok
               
               
                  0,3 g/100 g (azonnal fogyasztható)
               
            
                  Reggelire fogyasztott gabonafélék
               
               
                  2 g/100 g
               
            
                  Levesek, raguk és levesporok
               
               
                  0,3 g/100 g (azonnal fogyasztható)